**Ministru kabineta rīkojuma projekta**

## **„Par valsts** **sabiedrības ar ierobežotu atbildību „Latvijas Nacionālā opera un balets” statūtu apstiprināšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par valsts sabiedrības ar ierobežotu atbildību „Latvijas Nacionālā opera un balets” statūtu apstiprināšanu” (turpmāk – Projekts) sagatavots, pamatojoties uz Latvijas Nacionālās operas un baleta likuma 2.panta trešo daļu, kas nosaka, ka valsts sabiedrības ar ierobežotu atbildību „Latvijas Nacionālā opera un balets” statūtus apstiprina, kā arī grozījumus tajos izdara Ministru kabinets. |
| 2. | Pašreizējā situācija un problēmas | 2015.gada 1.jūlijā spēkā stājās likums „Grozījumi Latvijas Nacionālās operas likumā” (Latvijas Vēstnesis, 2015, 118.nr.), ar kuru pārdēvēta valsts sabiedrība ar ierobežotu atbildību „Latvijas Nacionālā opera” par valsts sabiedrību ar ierobežotu atbildību „Latvijas Nacionālā opera un balets”.  Ņemot vērā iepriekš minēto, Latvijas Nacionālās operas un baleta likuma Pārejas noteikumu 12.punkts uzdod līdz 2015.gada 31.augustam valsts sabiedrības ar ierobežotu atbildību „Latvijas Nacionālā opera un balets” valdei iesniegt komercreģistra iestādei valsts sabiedrības ar ierobežotu atbildību „Latvijas Nacionālā opera un balets” statūtus, kas izstrādāti, ievērojot likuma „Grozījumi [Latvijas Nacionālās operas likumā](http://www.likumi.lv/doc.php?id=63108)” grozījumus (stājušies spēkā 2015.gada 1.jūlijā), un apstiprināti normatīvajos aktos noteiktajā kārtībā.  Latvijas Nacionālās operas un baleta likuma 2.panta trešā daļa nosaka, ka Nacionālās operas statūtus apstiprina, kā arī grozījumus tajos izdara Ministru kabinets.  Publiskas personas kapitāla daļu un kapitālsabiedrību pārvaldības likuma Pārejas noteikumu 14.1.punkts nosaka, ka publiska persona nodrošina, ka līdz 2016.gada 1.janvārim publiskas personas kapitālsabiedrības statūti atbilst tipveida statūtiem, kas izstrādāti un apstiprināti saskaņā ar šā likuma [46.panta](http://likumi.lv/doc.php?id=269907#p46) otro daļu. Ar Ministru kabineta 2015.gada 4.augusta noteikumiem Nr.454 „Noteikumi par publiskas personas sabiedrības ar ierobežotu atbildību tipveida statūtiem” apstiprināti publiskas personas sabiedrības ar ierobežotu atbildību, kurai nav padomes, tipveida statūti.  Uz doto brīdi valsts sabiedrības ar ierobežotu atbildību „Latvijas Nacionālā opera un baleta” statūti ir apstiprināti ar Ministru kabineta 2013.gada 29.maija rīkojumu Nr.215 „Par valsts sabiedrības ar ierobežotu atbildību "Latvijas Nacionālā opera" statūtu apstiprināšanu”.  Ņemot vērā iepriekš minēto, Projekts paredz apstiprināt valsts sabiedrības ar ierobežotu atbildību „Latvijas Nacionālā opera un balets” statūtus jaunā redakcijā un atzīt par spēku zaudējušu Ministru kabineta 2013.gada 29.maija rīkojumu Nr.215 „Par valsts sabiedrības ar ierobežotu atbildību "Latvijas Nacionālā opera" statūtu apstiprināšanu”.  Skaidrības un pārskatāmības labad valsts sabiedrības ar ierobežotu atbildību „Latvijas Nacionālā opera un balets” statūtu projekta III.nodaļā „Valde” ietvertas arī atsevišķas Latvijas Nacionālas operas likuma normas.  Papildus saskaņā ar valsts sabiedrības ar ierobežotu atbildību „Latvijas Nacionālā opera un balets” 2015.gada 18.augusta dalībnieku sapulces lēmumu ir veikta valsts sabiedrības ar ierobežotu atbildību „Latvijas Nacionālā opera un balets” pamatkapitāla un pamatkapitāla daļas nominālvērtības denominācija no latiem uz *euro*, ievērojot Komerclikuma un *Euro* ieviešanas kārtības likuma nosacījumus. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | **Projekts** paredz, pamatojoties uz Latvijas Nacionālās operas un baleta likuma 2.panta trešo daļu, apstiprināt valsts sabiedrības ar ierobežotu atbildību „Latvijas Nacionālā opera un balets” statūtus. |
| 5. | Projekta izstrādē iesaistītās institūcijas | Kultūras ministrija un valsts sabiedrība ar ierobežotu atbildību „Latvijas Nacionālā opera un balets”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

*Anotācijas II, III, IV, V un VI sadaļa – Projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Kultūras ministrija un valsts sabiedrība ar ierobežotu atbildību „Latvijas Nacionālā opera un balets”. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Nav |

##### Kultūras ministre D.Melbārde

##### Vīza: Valsts sekretārs S.Voldiņš

##### 25.08.2015.

##### 618

##### J.Šumeiko

##### Tālr.67330269; fakss 67330293

##### [Juris.Sumeiko@km.gov.lv](mailto:Juris.Sumeiko@km.gov.lv)